ΓΡΑΠΤΗ ΕΡΩΤΗΣΗ P-1102/01

υποβολή: Christopher Heaton-Harris (PPE-DE) προς την Επιτροπή

(27 Μαρτίου 2001)

Θέμα: Παρεκκλίσεις για το Ηνωμένο Βασίλειο

Θα μπορούσε η Επιτροπή να παράσχει λεπτομέρειες σχετικά με τα ακόλουθα: Παρεκκλίσεις του Ηνωμένου Βασιλείου από το κοινοτικό δίκαιο οι οποίες θα λήξουν κατά τη διάρκεια της τρέχουσας κοινοβουλευτικής περιόδου· Οδηγίες της ΕΕ που θα καταστούν δίκαιο κατά τη διάρκεια του επόμενου έτους.

Απάντηση του κ. Prodi Εξ ονόματος της Επιτροπής

(16 Οκτωβρίου 2001)

Η Επιτροπή κοινοποιεί στο Αξιότιμο Μέλος του Κοινοβουλίου τον κατάλογο των νομικών πράξεων για τις οποίες χορηγήθηκαν παρεκκλίσεις στο Ηνωμένο Βασίλειο:

- Απόφαση 98/377/ΕΚ της Επιτροπής της 18ης Μαϊου 1998 για την προσαρμογή του παραρτήματος Ι του κανονισμού (ΕΟΚ) αριθ. 571/88 του Συμβουλίου ενόψει της διοργάνωσης κοινοτικών ερευνών για τη διάρθρωση των γεωργικών εκμεταλλεύσεων(1).

- 94/728/ΕΚ, Ευρατόμ: Απόφαση του Συμβουλίου, της 31ης Οκτωβρίου 1994, για το σύστημα των ιδίων πόρων των Ευρωπαϊκών Κοινοτήτων(2) και 2000/597/ΕΚ, Ευρατόμ: Απόφαση του Συμβουλίου της 29ης Σεπτεμβρίου 2000 για το σύστημα των ιδίων πόρων των Ευρωπαϊκών Κοινοτήτων(3).

- Οδηγία 2001/12/ΕΚ του Κοινοβουλίου και του Συμβουλίου της 26ης Φεβρουαρίου 2001 για την τροποποίηση της οδηγίας 91/440/ΕΟΚ του Συμβουλίου για την ανάπτυξη των κοινοτικών σιδηροδρόμων(4) και οδηγία 2001/14/ΕΚ του Κοινοβουλίου και του Συμβουλίου της 26ης Φεβρουαρίου 2001 σχετικά με την κατανομή της χωρητικότητας των σιδηροδρομικώνποδομών και τις χρεώσεις για τη χρήση σιδηροδρομικήςποδομής καθώς και με την πιστοποίηση ασφαλείας(9).

- Απόφαση 2000/435/ΕΚ(5) του Συμβουλίου της 29ης Ιουνίου 2000 για την τροποποίηση της απόφασης 97/375/ΕΚ του Συμβουλίου της 9ης Ιουνίου 1997 με την οποία επιτρέπεται στο Ηνωμένο Βασίλειο να εφαρμόσει ένα προαιρετικό μέτρο κατά παρέκκλιση του άρθρου 17 της έκτης οδηγίας (77/388/ΕΟΚ) περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών(6), καθώς και της απόφασης 98/23/ΕΚ του Συμβουλίου της 19ης Δεκεμβρίου 1997 που επιτρέπει στο Ηνωμένο Βασίλειο να παρατείνει την εφαρμογή ενός μέτρου κατά παρέκκλιση του άρθρου 28ε, παράγραφος 1, της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών(7).

- Απόφαση 2000/747/ΕΚ του Συμβουλίου της 27ης Νοεμβρίου 2000 για την τροποποίηση του άρθρου 3 της απόφασης 98/198/ΕΚ με την οποία εξουσιοδοτείται το Ηνωμένο Βασίλειο να παρατείνει την εφαρμογή ενός μέτρου κατά παρέκκλιση από τα άρθρα 6 και 17 της έκτης οδηγίας (77/388/ΕΟΚ) σχετικά με το κοινό σύστημα φόρου προστιθέμενης αξίας(8).

Οσον αφορά στο δεύτερο σκέλος της ερώτησής του, η Επιτροπήπενθυμίζει στο Αξιότιμο Μέλος του Κοινοβουλίου ότι η λήξη προθεσμίας της μεταφοράς των 81 οδηγιών θα ισχύσει για την περίοδο από την 1η Απριλίου 2001 έως την 31η Δεκεμβρίου 2002. Οι πληροφορίες αυτές παρέχονται σε παράρτημα που εστάλη απευθείας στο Αξιότιμο Μέλος του Κοινοβουλίου καθώς και στη Γραμματεία του Κοινοβουλίου.

(1) ΕΕ L 168 της 13.6.1998.

(2) ΕΕ L 293 της 12.11.1994.

(3) ΕΕ L 253 της 7.10.2000.

(4) ΕΕ L 75 της 15.3.2001.

(5) ΕΕ L 172 της 12.7.2000.

(6) ΕΕ L 158 της 17.6.1991.

(7) ΕΕ L 8 της 14.1.1998.

(8) ΕΕ L 302 της 1.12.2000.

(9) ΕΕ L 75 της 15.3.2001.